২০১৯ সালের ক্রিকেট বিশ্বকাপ প্রতিযোগিতার গ্রুপ পর্বের খেলাগুলো রাউন্ড-রবিন পদ্ধতিতে অনুষ্ঠিত হয়। এ পর্বে অংশগ্রহণকারী দশ দলই একে-অপরের বিপক্ষে একই গ্রুপে প্রতিদ্বন্দ্বিতায় অবতীর্ণ হয়। প্রত্যেক দলই সর্বমোট নয়টি খেলায় অংশ নেয়। গ্রুপের শীর্ষ চার দল নক-আউট পর্বে উপনীত হয় এবং সেমি-ফাইনাল ও ফাইনাল খেলে। ১৯৯২ সালের ক্রিকেট বিশ্বকাপেও একই প্রক্রিয়া অবলম্বন করা হয়েছিল।

ফেব্রুয়ারি, ২০১৯ সালের পুলওয়ামা আক্রমণের পর ভারতীয় সামরিকবাহিনী পাকিস্তানী জঙ্গীবাদীদের বিপক্ষে আক্রমণ চালায়। এরপর বেশ কয়েকজন সাবেক ভারতীয় খেলোয়াড় ও ভারতীয় ক্রিকেট নিয়ন্ত্রণ বোর্ড বিশ্বকাপের গ্রুপ পর্বে ভারত-পাকিস্তান খেলা আয়োজন না করাসহ বিশ্বকাপ প্রতিযোগিতা থেকে পাকিস্তানকে নিষেধাজ্ঞা প্রদানে প্রচারণা চালায়। তবে, দুবাইয়ে অনুষ্ঠিত সংবাদ সম্মেলনে আন্তর্জাতিক ক্রিকেট কাউন্সিল (আইসিসি) পাকিস্তানের বিশ্বকাপে নিষিদ্ধ করার প্রশ্নে বিসিসিআইয়ের প্রস্তাবনা নাকচ করে দেয়। এতে দুই দেশের মধ্যে চলমান উত্তেজনা থাকা স্বত্ত্বেও পূর্ব-পরিকল্পনামাফিক খেলা আয়োজনের কথা জানানো হয়।

আর্থিক পুরস্কার
গণমাধ্যম ও বিপণন
নক-আউট পর্ব
গ্রুপ পর্ব